
 2.3.2012
 BG
 Официален вестник на Европейския съюз
 L 61/10
 РЕГЛАМЕНТ ЗА ИЗПЪЛНЕНИЕ (ЕС) No 177/2012 НА КОМИСИЯТА
 от 1 март 2012 година
 за изменение за 165-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 5 от него,
 като има предвид, че:
 (1)
 В приложение I към Регламент (ЕО) No 881/2002 се посочват лицата, групите и образуванията, спрямо които се прилага замразяването на средства и икономически ресурси по смисъла на този регламент.
 (2)
 На 21 февруари 2012 г. Комитетът по санкциите към Съвета за сигурност на Организацията на обединените нации реши да извади едно физическо лице и седемнадесет образувания от списъка на лицата, групите и образуванията, спрямо които следва да се прилага замразяването на средства и икономически ресурси, след като разгледа искането за отписване, представено от това лице и тези образувания, и подробния доклад на омбудсмана, назначен съгласно Резолюция No 1904 (2009) на Съвета за сигурност на Организацията на обединените нации. Комитетът реши също да измени едно вписване в списъка. Освен това на 23 февруари 2012 г. той реши да измени други пет вписвания в списъка.
 (3)
 По тази причина приложение I към Регламент (ЕО) No 881/2002 следва да бъде съответно актуализирано,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 1 март 2012 година.
 За Комисията, от името на председателя,
 Началникът на Службата за инструментите на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 Приложение I към Регламент (ЕО) No 881/2002 се изменя, както следва:
 (1)
 В категорията „Юридически лица, групи и образувания“ се заличават следните вписвания:
 а)
 „Al Baraka Exchange L.L.C. Адрес: а) PO Box 3313, Deira, Dubai, UAE; б) PO Box 20066, Dubai, UAE. Допълнителна информация: според наличната информация притежание или под контрола на Ali Ahmed Nur Jim’Ale. Дата на определянето, посочена в член 2a, параграф 4, буква б): 9.11.2001 г.“
 б)
 „Barakaat Telecommunications Co. Somalia, Ltd. Адрес: PO Box 3313, Дубай, Обединени арабски емирства. Допълнителна информация: според наличната информация притежание или под контрола на Ali Ahmed Nur Jim'Ale (QI.J.41.01). Дата на определянето, посочена в член 2a, параграф 4, буква б): 9.11.2001 г.“
 в)
 „Barakaat Bank of Somalia (известна още като: а) Barakaat Bank of Somalia Ltd., б) Baraka Bank of Somalia, в) Barakat Banks and Remittances). Адрес: а) Bakaara Market, Могадишу, Сомалия; б) Дубай, Обединени арабски емирства.